Dôvodová správa

A. Všeobecná časť
Návrh nariadenia vlády Slovenskej republiky, ktorým sa ustanovujú zraniteľní odberatelia elektriny a zraniteľní odberatelia plynu (ďalej len „návrh nariadenia vlády“) predkladá 
na medzirezortné pripomienkové konanie podpredsedníčka vlády a ministerka hospodárstva Slovenskej republiky na základe § 95 ods. 4 zákona č. 251/2012 Z. z. o energetike a o zmene a doplnení niektorých zákonov v znení zákona č. 116/2026 Z. z.
Cieľom návrhu nariadenia vlády je ustanoviť odberateľov elektriny alebo odberateľov plynu, ktorí sú zraniteľnými odberateľmi, na základe kritérií spotreby, spôsobu využitia elektriny alebo plynu, predmetu činnosti, ktorú vykonávajú, alebo na základe sociálnych, ekonomických, demografických alebo iných obdobných dôvodov.
Návrh nariadenia vlády nemá vplyv na rozpočet verejnej správy, na limit verejných výdavkov, na podnikateľské prostredie, nemá sociálne vplyvy, ani vplyvy na životné prostredie, informatizáciu spoločnosti, služby verejnej správy pre občana a na manželstvo, rodičovstvo a rodinu.
Návrh nariadenia vlády  je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.
Návrh nariadenia vlády nebol  predmetom vnútrokomunitárneho pripomienkového konania.
Účinnosť návrhu nariadenia vlády SR sa navrhuje 1. novembra 2026.
